Stukkie van jou Hart is ŉ album waarvan die kwaliteit, oorspronklikheid en afronding waarmee die produksie behartig 'n duidelike indikasie gee dat hierdie maar net die begin is van ŉ musiekloopbaan wat die toets van tyd sal deurstaan.
Liesl het al die materiaal op die album self geskryf (met uitsondering van die John Denver treffer Leaving on a Jet Plane en Marco Borsato se Dans). Omdat sy haarself nie regtig voorheen as ŉ liedjieskrywer gesien het nie, was sy self verras nadat sy, met ŉ bietjie inspirasie deur die vervaardiger Matthys Maree, 10 unieke liedjies geskryf het wat elkeen ŉ eerlike weerspieëling is van wie en wat sy nou is. Dit vestig haar definitief as sanger en skrywer, ŉ wonderlike bonus vir die industrie.